Anadi ɣef yimeɣri i yezmer ad-ten-yesɛu ungal n tsekla n tmaziɣt, yuran s tutlayt n teqbaylit, isekcem-aɣ ɣer yiwen unnar yeččuren d uguren akked iɛewwiqen, acku ur d- nufi wara aṭas n tezrawin yettwaxedmen deg uḥric-a; ladɣa deg wayen yeɛnan tasenmettit n tsekla. Ur nufi wara ula d yiwet n tezrawt yettwaxedmen s tutlayt n teqbaylit iḥuzan tiẓri-a. Gar leqdic i nuf a yettwaxedmen deg taɣult-a unadi, yella s tutlayt n tefransist akka am win i d-yewwi umaru( M.) (A.) Salḥi deg udlis-ines tazrawt n tsekla taqbaylit  tudes de litterature kabyle akked tin yexdem umusnaw Wadi Buzar lectures magrbines , d ayen id-aɣ-yeǧǧan ad d-nmagger iɛewiqen n usmiḍren, aldɣa awalen igejden icudden ɣer teẓri-a.Rnu ɣur-s uguren i dnufa deg unnar n unadi d teṣleḍṭ i nga: ugur ameqran i d-nufa d win yerzan umuɣ n tuttriwin,akked d ugmar-ines deg unnar. Akken nwala, ulac inadiyen d tezrawin yettwaxedmen deg taɣult-a, d ta i d tazrawt tamenzut inudan ɣef ṣṣenf n yimeɣri yesɛa ungal aqbayli s teẓri tasenmettit n tsekla, nefren seg tazwara ad d-nessefhem teẓri tasenmettit n tsekla s telqeyt ladɣa ayen yeɛnan amezruy-ines. Ɣef waya nebḍa tazrawt-nneɣ ɣef sin yeḥricen. Aḥric amezwaru nebḍa-t ula d netta d ixfawen, deg yixef amezwaru newwi-d awal ɣef kra n tmiḍranin i nwala cuddent ɣer teẓri-a. Akken d aɣen nefka-d tibadutin yemgaraden, yurzen ɣer teẓri-a i d- ssumren yimura d yimnadiyen ibarraniyen i timiḍranin-a : ( tasekla, tasenmettit n tsekla, amaru, tira, imeɣri, adlis aseklan.)